n_a
Language: Swahili | Genre: Creative_writing

KWENDA NA ULELE NGOMA.

  Katika kitongoji cha Umbero, kulikuwa na mvulana mmoja maskini
  hohehahe, ufukara wa sina sinani nikiulizwa siungami Hakuwa na bibi
  wala watoto. Raha kwake ilikuwa neno iliyotiwa kwenye kamusi kimakosa.
  Kwa kweli alikuwa maskini nyasi. Siku moja alipokuwa katika shughuli
  zake za kutafuta pesa iliaende kulewa chakari, mambo yalipombojea.
  Alikutana na askari wawili waliokuwa wakiwachapa watu bila sababu
  yeyote mwafaka. Pakaibuka pata shika nguo kuchanika, alikiona cha
  mtema kuni. Fauka ya hayo,ata baada ya kukipokea kichapo cha mwaka,
  alienda hivo hivo kwa mtu yule aliyekuwa akiuza pombe ile. Alitetemeka
  temtem kama upanga uliotiwa ukuti wa mnazi upeperushwao na upepo wa
  kusi, kwa sababu hakuwa na pesa.

  Alipojaribu kumuongelesha mwenye klabu ile, ulimi uliganda kinywani
  kama gundi la ulimbo. Baada ya dakika chache, aliweza kuongea naye na
  kumuambia kuwa hana pesa lakini ampe wiki tu ataleta pesa
  atakazokunywa. Mwenyewe alikubali na kumpa ile wiki moja aliyosema
  apewe. Kumbe mipango ya Mungu kweli ni ya ajabu Nyota ya mlevi yule
  ilianza kudidimia dididi na kuzama zi pasipo kuibuka. Mlevi alianza
  kuwa mgonjwa kiasi cha kupindukia. Alipoenda hosipitali aliambiwa kuwa
  maini na figo zake zimeoza. Pamoja na hayo pia aliambiwa kuwa hakuna
  kitu wangefanya na kwa hayo ako na siku mbili za kuishi ata labda
  zingepungua. Tahakiki za majuto zillianza kujaa ghulamu yule.

  Zaidi ya hayo, kumbuka ana deni la mwenye klabu na bado hakuwa na
  pesa. Alihuzunika ghaya ya kuhuzunika. Aliona kuwa hangengoja hizo
  siku mbili ili aage dunia. Alikunywa sumu na kungoja kuchukuliwa na
  ziraili. Kwa kweli alikuwa amechoka. Jirani mmoja alipoenda kumuomba
  maji alipatana na mauti yule. Alipiga 'ndurų na watu wakaja. Mwenye
  klabu ile alikuja na kusema kuwa hakuwa amemlipa miezi mitano. Uongo
  mtupu. Alichukuwa mali yake yote. Ndipo nilipogundua cha mlevi huliwa
  na mgema.